CELEX: C2006/048/10
Language: sl
Date: 2006-02-25 00:00:00
Title: Sodba Sodišča (prvi senat) z dne  15. decembra 2005  v združenih zadevah C-151/04 in C-152/04 (predlog za sprejem predhodne odločbe tribunal de police de Neufchâteau): kazenska postopka proti Claude Nadin, Nadin-Lux SA in Jean-Pascal Durré (Prosti pretok oseb in storitev — Pojem  delavec  — Pogoj podrejenosti — Motorno vozilo — Dan na razpolago od delodajalca — V tujini registrirano vozilo — Delodajalec s sedežem v drugi državi članici — Registracija in obdavčitev motornega vozila)

25.2.2006   
            
            
               SL
            
            
               Uradni list Evropske unije
            
            
               C 48/5
            
         
      SODBA SODIŠČA
   
   (prvi senat)
   z dne 15. decembra 2005
   v združenih zadevah C-151/04 in C-152/04 (predlog za sprejem predhodne odločbe tribunal de police de Neufchâteau): kazenska postopka proti Claude Nadin, Nadin-Lux SA in Jean-Pascal Durré (1)
   
   (Prosti pretok oseb in storitev - Pojem „delavec“ - Pogoj podrejenosti - Motorno vozilo - Dan na razpolago od delodajalca - V tujini registrirano vozilo - Delodajalec s sedežem v drugi državi članici - Registracija in obdavčitev motornega vozila)
   (2006/C 48/10)
   Jezik postopka: francoščina
   V združenih zadevah C-151/04 in C-152/04, katerih predmet sta predloga za sprejem predhodne odločbe na podlagi člena 234 ES, ki ju je z odločbama z dne 16. januarja 2004 vložilo tribunal de police de Neufchâteau (Belgija), ki sta prispeli na Sodišče 25. marca 2004, v kazenskih postopkih proti Claude Nadin, Nadin-Lux SA (C-151/04) in Jean-Pascal Durré (C-152/04), je Sodišče (prvi senat), v sestavi P. Jann, predsednik senata, K. Schiemann, sodnik, N. Colneric (poročevalka) sodnica, J. N. Cunha Rodrigues in E. Levits, sodnika, generalni pravobranilec F. G. Jacobs, sodna tajnica: K. Sztranc, administratorka, dne 15. decembra 2005 razglasilo sodbo, katere izrek se glasi:
   Člen 43 ES nasprotuje temu, da nacionalna ureditev prve države članice, kot je ta v zadevi v glavni stvari, nalaga samozaposlenemu delavcu s stalnim prebivališčem v tej državi članici, naj tu registrira službeno vozilo družbe, v kateri je zaposlen, ki ima sedež v drugi državi članici, če službeno vozilo ni namenjeno stalni uporabi predvsem v prvi državi članici niti se dejansko ne uporablja na ta način.
   
      (1)  UL C 106, 30.4.2004.